[image: image1.jpg]


ROMÂNIA

JUDEŢUL TIMIŞ

MUNICIPIUL TIMIŞOARA

ADMINISTRATOR PUBLIC
BIROUL SALUBRIZARE


SC2019_-18323/19.01.2019_____________________________________________________                                                              
RAPORT DE SPECIALITATE

privind aprobarea Planului de prevenire și măsuri privind evitarea și reducerea cantităților de deșeuri abandonate pe domeniul public de pe raza Municipiului Timișoara
Având în vedere Expunerea de motive nr .SC2019 -18322   a Primarului Municipiului Timișoara și Proiectul de hotărâre prin care se ia act  și se  propune aprobarea   Planului de prevenire și măsuri privind evitarea și reducerea cantităților de deșeuri abandonate pe domeniul public de pe raza Municipiului Timișoara
Facem următoarele precizări:
	
	


Conform prevederilor 
Ordonanței de Urgență nr. 74 din 17 iulie 2018 pentru modificarea şi completarea Legii nr. 211/2011 privind regimul deşeurilor, a Legii nr. 249/2015 privind modalitatea de gestionare a ambalajelor şi a deşeurilor de ambalaje şi a Ordonanţei de urgenţă a Guvernului nr. 196/2005 privind Fondul pentru mediu art. 17, alin. 1) lit.a și b;

 Conform prevederilort art.9  lit.h  din Legea nr.101/2006 a serviciului de salubrizare, republicată şi art.8 alin.1 şi 2 lit.i) din Legea nr.51/2006 a serviciilor comunitare de utilităţi publice, actualizată,  Consiliile Locale ale municipiilor au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având atribuţii în domeniul stabilirii, ajustării ori modificării tarifelor propuse de operator în conformitate cu normele metodologice elaborate şi aprobate de A.N.R.S.C.
	
	


Având în vedere prevederile art. 6 alin. 1 lit. k si p, Art. 8 alin. 1, Art. 26 alin. 5 din Legea Serviciului de salubrizare a localităților nr. 101/2006;
	


Având în vedere prevederile Legii nr. 211 din 15 noiembrie 2011 (*republicată*)  privind regimul deşeurilor , art. 59, lit. f, g;
Având în vedere prevederile Caietului de sarcini anexă la Contractul de Delegare prin Concesiune a Activității de Colectare și Transport a Deșeurilor nr. 2303/08.12.2017 pentru Zona 1 a județului Timiș, Cap. 3.2, „Operatorul va anunța imediat Concedentul dacă, în timpul prestării Serviciilor, identifică deșeuri abandonate în locuri nepermise. El va anunța Concedentul cu privire la tipul de deșeuri, amplasamentul și volumul aproximativ. După investigare, Concedentul poate instrui operatorul să colecteze și să transporte aceste deșeuri în condițiile prevăzute în secțiunea „Servicii suplimentare” a acestui Caiet de sarcini. 

In cazul în care aceste deșeuri sunt abandonate de generatorii casnici în mod regulat și în aceleași locuri, operatorul se va consulta cu autoritatea locală competentă și va lua măsuri pentru prevenirea acestor situații în viitor. Aceste măsuri pot include amplasarea unui punct de precolectare suplimentar în locul sau în apropierea locului de depozitare neautorizată.”

Având în vedere prevederile Hotărârii Consiliului Local nr. 137 din 27.03. 2019 privind desemnarea domnului CORAȘ DANIEL MARIUS - Sef Birou Salubrizare, ca reprezentant în Adunarea Generalã a Asociației de Dezvoltare Intercomunitarã Deșeuri Timiș;


Având în vedere prevederile contractului de delegare prin concesiune a activității de colectare și transport a deșeurilor nr. 2303/08.12.2017 semnat cu operatorul RETIM ECOLOGIC SERVICE SA pentru Zona 1 a județului Timiș;

Prezentăm următoarele aspecte: 


În urma unei proceduri publice de achiziție organizată de ADID Timis, RETIM ECOLOGIC SERVICE SA, a fost desemnat operatorul câstigător pentru prestarea serviciului de colectare și transport a deșeurilor municipale,  în zona 1 de colectare a județului Timiș, zonă din care face parte și Municipiul Timișoara, încheindu-se în acest sens Contractul de delegare prin concesiune nr. 2303/08.12.2017 (inclusiv Actul adițional nr. 1/23.01.2018, cu valabilitate pentru municipiul Timișoara incepând cu data de 05.08.2018.)
În momentul de față, în baza contractului de delegare prin concesiune a activității de colectare și transport a deșeurilor nr. 2303/08.12.2017 semnat cu operatorul RETIM ECOLOGIC SERVICE SA pentru Zona 1 a județului Timiș, acesta colectează deșeurile abandonate pe domeniul public de pe raza Municipiului Timișoara. Deșeurile abandonate pe domeniul public sunt constitutie în mare parte din trei categorii: deșeuri vegetale, deșeuri rezultate din construcții și demolări și deșeuri voluminoase de uz casnic. 

Asigurarea curățeniei și igienei publice este o cerință indispensabilă impusă de normele europene și solicitată în permanență de către cetățeni. Din acest motiv, este necesar ca autoritatea publică locală să răspundă cerințelor cetățenilor, să monitorizeze în permanență activitatea desfășurată de operatori astfel încât întreg domeniul public să fie în stare corespunzătoare de curățenie. 

Din observațiile efectuate de către angajații Biroului Salubrizare, din sesizările cetățenilor și din raportările SC RETIM ECOLOGIC SERVICE SA, rezultă că pe raza Municipiului Timișoara sunt peste 350 de locații în care se abandonează frecvent deșeuri pe domeniul public. 

 Având în vedere cele de mai sus a fost întocmit  „Planul  de prevenire și măsuri privind evitarea și reducerea cantităților de deșeuri abandonate pe domeniul public” fiind  în concordanță cu necesitățile obiective ale Municipiului Timișoara privind gestionarea deșeurilor, în condițiile în care pe raza municipiului Timișoara se depozitează/abandonează/aruncă zilnic cantități semnificative de deșeuri.
În concluzie, propunem aprobarea Planului de prevenire și măsuri privind evitarea și reducerea cantităților de deșeuri abandonate pe domeniul public de pe raza Municipiului Timișoara

Având în vedere prevederile legale expuse în prezentul raport, apreciem că proiectul de hotărâre privind aprobarea  Planului de prevenire și măsuri privind evitarea și reducerea cantităților de deșeuri abandonate pe domeniul public de pe raza Municipiului Timișoara îndeplinește condițiile pentru a fi supus dezbaterii și aprobării plenului consiliului local.
        ȘEF BIROU SALUBRZARE, 




CONSILIER, 

        CORAȘ DANIEL





            MIHAELA VATAMANU

